1936_02_26 Тялото на Любовта. Ограничаване и освобождаване - 1936 г. - Петър Дънов -Библиотека\n1936_02_26 Тялото на Любовта. Ограничаване и освобождаване\nТЯЛОТО НА ЛЮБОВТА. ОГРАНИЧАВАНЕ\nЧетоха се темите "Какъв е пътят на слугата".\nПрочете се Евангелието на Йоана: десета глава, от първи до деветнадесети стих.\nЗа следния път пишете върху темата „Отличителните черти на човека".\nИма някои неща, които са важни не за човека, а за ученика. Думата „човек" подразбира същество, което мисли. Човек е дошъл, за да бъде ученик, а не може да учи човек, който не мисли. Първата тема, която дадоха на човека, на ученика в училището, беше да учи послушанието. Човек не може да развие тази тема. Сега всички вие знаете разказа, който съществува, за непослушанието, което води към неразвиване. Той трябваше да излезе извън рая, за да научи послушанието. И човек откак е излязъл извън рая, все учи послушанието. И като се научи на това послушание, ще се върне в училището. Послушанието е един предмет, една теория. Можеш да кажеш: „В какво седи послушанието?" Можеш да кажеш: „Послушанието седи в това да обичаш Бога." Но трябва да го приложиш в живота. Много пъти ние говорим за неща, които не са ни ясни.\nЗапример можем да говорим за онзи свят, но не ви е ясно какъв е онзи свят. Даже постарайте се да си представите света на един учен съвременен човек. Неговата ученост не седи в лабораторията му и в книгите му, но в онова широко разбиране, в онова познание, което има за света. А пък неговите книги, лабораторията му, библиотеката му, всичко това са само спомагала, условия. Човек, понеже е ученик, от доста дълго време той прави ред опити в своята лаборатория. Понеже мисли, че животът е несносен. Не. Има много професори, които като правят някакви опити, става взрив и професорът свършва училището, и друг дохожда на негово място. Може да умре някой и друг може да умре, но опитът трябва да се направи. Човек трябва да учи. Опитът може да излезе несполучлив, това нищо не значи. Сега мнозина от вас имате криво схващане и мислите, че в това училище, в което сте постъпили, най-много в пет-десет години ще можете да свършите и да излезете, да направите един опит, за което да ви поставят на добра служба със заплата. Божественото училище не е такова. Аз съм слушал някой да казва: „Ето, двайсет години вече как уча тук и нищо не съм научил, изгубих времето си само." Ако разгледаме живота, кой не е изгубил своето време? Ако човек не разбира правите пътища Божии, ако той не разбира смисъла на своя живот, той може да се самоизмами и може да мисли, че неговите работи са уредени. Може да са уредени до известна степен, но все таки земните работи остават неуредени. Ако мислим, че земният живот има завършване, тогава земният живот е безпредметен. Защо? Понеже нямаме нито един резултат.\nНякои се спират на въпроса, защо животът е толкова мъчен. Те не трябва да се спират върху този въпрос. Този въпрос е безпредметен. Вие можете да зададете същия въпрос в едно училище. Защото в училището предметите стават все по-мъчни. В отделенията учителите занимават децата с много елементарни работи. Отначало това училище е по-лесно. Във втората и третата година е по-мъчно, а в последните пет години е още по-мъчно. В университета е още по-трудно. Ако се специализирате, работата става съвсем трудна. Питам, ако вие сте изкарали двайсет години в учение, какво от това? Един човек на земята, за да стане специалист, той трябва да учи двайсет години. И след това той пак се чувства, че все му липсва нещо и че нищо не знае, и пак трябва да учи. Има учени хора, които двайсет години изучават известен предмет и ще напише известна научна книга. Човек все таки пише една книга. Животът не е нищо друго, освен писане на една книга и всеки ден трябва да решиш в себе си кое е право и кое е криво. Някой ми казва: „Покажи ми кое е правото и кое е кривото." Ти не можеш да бъдеш крив, докато не си бил прав. Ти не можеш да бъдеш грешен, преди да си бил праведен. Защото праведният може да чувства греха. Чистият човек, чиито дрехи са чисти, може да чувства петната по дрехите си, а пък онзи нечистият, чиито дрехи са нечисти от горе до долу, той не може да види някои нечистотии, петна по дрехите си. Следователно ние искаме да възстановим нещо, което сме изгубили. Ние искаме да възвърнем онази първоначална свобода, която Бог ни е дал, тази правда, която Бог е вложил в нас. Свободата е свързана с истината и придобиването на тази свобода не може да стане по механически начин. Никой не може да ни направи свободни.\nАко мислите, че някой може да ви направи свободни, вие се лъжете. Някой мисли, че ако има богатство, ще бъде свободен. Не. Ако имате богатство на земята, ще се зародят много крадци, ще бъдете под постоянен страх. Даже силният на земята, ако някой е силен на земята, пак има кой да му завижда, пак не е свободен. Тогава в какво седи свободата на човека? Свободата на човека седи в това: свободен е онзи човек, който не препятства никому, той се занимава само със себе си. Другояче казано на съвременен език: занимавай се само с Божиите работи и не се занимавай с оправяне на хорските работи. Сегашните хора, като оправят света, те го оправят по един животински начин. Някое голямо куче, като срещне малко куче с кост в устата си, казва му: „Кой ти позволи да носиш тази кост?" И малкото куче захвърля костта с квичене, оставя я на земята и бяга. Взима я по-голямото, от него пък я взима още по-голямо куче и най-после костта остава в най-силното куче, което казва: „Всички кости трябва да дойдат при мене. Никой няма право да ги взима без мое позволение."\nКогато вие искате да бъдете щастливи и само вие да бъдете свободни, нямате ли вие понятията на голямото куче? Когато ние искаме да подобрим само нашия живот, ние приличаме на животни. От това гледище ние не можем да разглеждаме живота. Може да е право от гледището на хората, обаче ние сме дошли на земята да изучаваме Божественото право и да работим не за себе си, но за хората. За нас ще работят други, а ние ще работим за Бога. Христос казва: „Аз не дойдох да сторя Своята воля, да работя за Себе Си, но дойдох да работя за Бога, да върша волята на Отца Си. Дойдох да положа душата Си за Неговата работа. Аз Те прославих, свърших Твоята работа, Отче, прослави Ме и Ти. Онова, което Ти си намислил да направиш заради Мене, направи го." Това е пътят на ученика. Мнозина имат друго разбиране. Като дойдат в света, те искат да го оправят. Тази работа не е заради тях, тя е работа за Бога. Бог ще оправи света.\nСнощи дойде една стара позната при мене, нека я нарека стара сестра. Отдавна не беше дохождала. Но все таки и тя върви в пътя, чувства се, че е тук. Казах й преди години: „Пътят, по който вървиш, не е за тебе. Ти трябва да измениш пътя си. Това от тебе зависи." Тя е енергична. Тогава тя искаше да оправя света. Идвала е много пъти. Аз й казах: „Знаете ли какво ви казах преди години? Аз ти казах тогава, че този път, по който си тръгнала, не е за тебе, защото тясно ще ти стане. Ти тогава при онзи разговор каза: „Човек трябва да работи." Да, човек трябва да работи, но умно трябва да работи. Той трябва да знае как да работи." Това беше първият път. Втори път идва при мене и ме пита: „Как трябва да работя?" Тя си замислила нещо, тя си има проект. Доста е заможна, богата жена е. Но случило се така, обстоятелствата така се стекли, че кар-мата й, професорът й, й дал трудна задача, която трябвало да реши. Изпитал я професорът й. Тя мисли, че лесно ще мине, намислила да си оправи работата. Решила да гради голямо здание в Пловдив. Казах й: „Трябваше по-рано да ме питаш, а не сега." Това беше преди 1915 година, преди започването на войната. Казах й: „Ако ме питаш, не гради сега, отложи." „Ако сега не почна да градя, ще имам загуба. Приготвила съм всичкия материал." „Твоя работа. Ако не ме слушаш, ще изгубиш." Отвори се войната в 1915 година, спря се работата и тя довърши къщата си след войната, но изгуби. Снощи идва пак и ми разправя, че я сполетяло едно голямо нещастие. Един син, на когото тя разчитала, доста много голям горе, в четири деня й се поминал. И тя съвсем се обезсърчила. Тя ми казва: „Стара съм станала вече, не седемдесет години. Няма какво да се прави." „Този път, по който вървиш, не ти е пътят." След това й дадох беседите „Царският път на душата" и й казах: „Чети." Тя не знае какво да прави.\nКак се влияе човек. Тази жена е тъжна, плаче пред мене. Аз зная, че тя не плаче, но синът й плаче в нея. Казах й: „Син ти, който е заминал за другия свят, не си е уредил работите, той не е готов за там и плаче." И тя ми разправи един сън за него. Сънувала го, че го вижда и го пита: „Какво правиш на онзи свят?" „Дадоха ми една служба, да служа около един мост, да пазя моста на тази река, през която река минават всички параходи, не само за българския народ, но и за целия свят." Понеже било много опасно мястото, та всички параходи потъват там и много мъчна работа е там. А този е мостът, през който хората минават от този свят за другия, и корабите на хората все потъват. Казвам: „Не плачеш ти, но твоят син в тебе плаче." „Защо?" „Защото не се е учил. И ти трябва да учиш, защото иначе и ти, като отидеш на онзи свят, ще плачеш после. И тебе ще те турят на моста." Като й показах несретите, че това, онова не е направила, видях, че още не й иде наум какво трябва да направи. Тя каза, че не може да работи, но тя подразбира, че физически трябва да работи. По едно време тя каза, че имала две мини: едната за въглища, а другата за олово. Те били с повече от хиляда декара. Аз мислено й изпращам идеята, казах й, че тази мина може да се разработи хубаво. Като възприе тази мисъл, тя стана весела и каза: „Имам малко надежда в света."\nСветът е предметно учение. Ние няма да останем в този свят. Той е училище. В отделенията, в прогимназията, в гимназията ще се учим, в университета - също. После ще се специализираме и най-после ще влезем в един друг, много по-широк свят, за който всички се приготовляват. И всички длъжности в това училище трябва да ги изпълнявате. Всеки ученик трябва да бъде изправен. И онзи, способният ученик, е почитан. Ако човек иска да бъде слушан от Бога, той трябва да се учи. И ако искате да бъдете в това училище, вие трябва да се учите.\nМного пъти вие говорите за любовта. По какво се отличава любовта? Любовта донася на човека един безболезнен живот, безболезнени състояния. Болестите остават отвън. Можете да страдате отвън, но вътре в себе си ще имате един живот без болка. Не се безпокойте от нищо, любовта изключва болестите. Тя е светът на живота. Ако нямате Божествената любов, вие не можете да имате онзи живот, който търсите. Ако не сте свързани с любовта, няма да се свържете и с Божествения живот. За да се прояви Божественият живот у вас, трябва да разбирате законите на любовта. И ако не сте свързани с любовта, не можете да имате този Божествен живот. За да се прояви Божественият живот, трябва да разбирате света на Божествената мъдрост, на Божественото знание, на светлината. Животът изисква светлина. А пък светлината е носителка на знанието. Щом дойде светлината, няма да се спъвате. Противоречията на живота произтичат от спъването, от тъмнината.\nПреди няколко деня един приятел разправя един анекдот, който е действителна случка. Този брат изложи случката в един малък разказ. Аз ще ви го представя, както го схванах. В малкотърновско умира някой си богат българин, чорбаджия. Той оставил само едно голямо здание, в което заровил парите си. Но умрелият така се привързал към къщата си, че който влизал в нея, изпитвал голям страх; който влизал в къщата, той умирал - умрелият ги душил. Във време на Севастополската война, когато англичани и французи дошли да се бият с русите, минал през това село един полк французи. Като културни хора те искали да вземат най-хубавата къща в селото. Искали да настанят офицери в тази къща, но ги предупредили, че ако влязат в тази къща на чорбаджията, може да се случи нещо с някой от войниците или офицерите, да бъдат удушени, за което после ще ги държат отговорни. Селяните казали: „Тази къща е много хубава, но е чумава. Дух има в нея, който души хората." французите се уплашили, но един от тях казал: „Аз ще отида." Той бил окултист, разбирал законите. Влязъл в къщата и наредил двадесет и четири свещи в кръг, по една свещ на час. И в себе си държал една свещ запалена. Влязъл вътре в колелото между свещите. По едно време се чука на вратата. Той казва: „Влез." Онзи отвън му казал: „Излез." Но като не се разбрали французинът и българинът, последният казал най-после: „Ако не искаш да излезеш, аз ще вляза." И отваря вратата, влиза вътре и започва да гаси свещите една по една наоколо. французинът седи със свещта вътре и ги пали. Българинът гаси свещта, половината от тях изгасил, а французинът отива и започва една по една да ги пали. Вървят и двамата и обикалят кръга. Колко пъти са обиколили, не се знае. И най-после, като пропял петелът, българинът си заминал.\nКазвам, какъв е изводът от това? Той е следният: вие сте сега в един чумав свят, но запалете двадесет и четири свещи около себе си и като дойде дяволът, той ще хлопа и ще му кажете: „Влез." Дяволът ще ви каже: „Излез." Той влиза и започва да гаси свещите, ти ги палиш и като пропеят петлите, дяволът ще си замине. Този закон е верен: за да те сплете дяволът с една лоша мисъл, той трябва да изгаси свещите ти. Той ще дойде и ще изгаси едно хубаво твое чувство или една хубава твоя мисъл. Ти ги пали. Два-три часа ще бъде така и като пропеят петлите, той ще си отиде. Оттам насетне и този българин се уплашил вече и не ходил в къщата. Като видял, че в тази къща има двадесет и четири свещи и че те се запалват от само себе си, дяволът се убеждава, че свещите в човека не могат да се изгасят. Затова той ще седи отвън.\nИзводът сега: никога не изгасвайте своите свещени мисли, никога и на никого не позволявайте да ви ги гаси. Който и да е: баща ви, майка ви, брат ви и прочее, не позволявайте да изгасват свещените ви мисли. Стой като французина. Който дойде, не му позволявайте да ви гаси свещта. Ако някой ви я изгаси, ти я запали. Тази свещ, която имате в себе си, това е човешкият ум, това е човешкият дух. Не се обезсърчавай, че някой изгасил свещта ти, че някой казал една обидна дума заради тебе. Запали свещта си. Защото всяка лоша дума е изгасване на една свещ. Запали я пак. Втора лоша дума ти кажат, запали пак свещта си.\nСега може да се роди друг един въпрос: така лесно се говори, но как да го направим? В света има два начина, по които човек може да служи на Бога. Единият начин е по свободата на неговата воля, а другият начин е като бъде заставен. При първия начин човек остава свободен сам да избере и ако не направи добър избор, той ще бъде заставен. Тогава по какво ще отличите дали сте правилно избрали, или криво сте избрали? По какво ще отличите дали вашият избор е бил прав, или крив? Ако в началото се чувствате, че сте били свободни да направите нещо и като го направите, се ограничите, вие сте тръгнали по крив път. Ако искате да извършите една работа, и се усещате крайно ограничени и като я направите, се освободите, този път е правият. Това, което в края освобождава човека, това е правият път. А пък това, което ограничава човека в края, това е кривият път. Значи в кривия път свободата е в началото, а ограничението накрая. В правия път ограничението е в началото, а свободата накрая. Същия закон можете да приложите и по отношение на вашите мисли и чувства. Ако едно ваше чувство в края ви ограничава, това чувство е криво, то върви в крива посока. Ако една ваша постъпка в края ви ограничава, тя не е права, тя нищо няма да ви допринесе.\nТези неща трябва да ги разбирате вътрешно. Ти направиш една постъпка и казваш: „Дали е права, или не е?" Хубаво, някой ще ви каже, че тя е права. Но представи си сега следното. Вие можете да ме питате така: „Да се кача ли на това дърво, или да не се качвам?" Ще ви кажа: „качи се" или „не се качвай." Но ако си сам и те гони мечка, какво ще кажеш? Имаш ли избор? Качи се, нищо повече. Който се качи, той е винаги на правия път. Който се качи на планината, той е винаги на правия път, а който слиза от планината, той е винаги на кривия път. Но онзи, който слиза от планината в долината, слиза за храна и като вземе храната си, трябва да се качи пак горе. Човек слиза на физическия свят, за да добие опитност и като се върне в онзи свят, ще има с какво да се занимава. Той ще се занимава с придобития материал, който е взел оттук и после ще го обработва в другия свят.\nКазвате: „Какъв ще бъде другият живот?" Вие седите и гледате тялото си, и казвате: „Какво ще правим това тяло? Как ще го оставим?" Тялото, в което сега живеете, не е вашето същинско тяло. То е една временна хижа, която ви е дадена на разположение. Някои от вас имате хубава къща, спретната, а на някои от вас къщата не е толкова добре построена. Например на някои от вас прозорците на къщата са турени много наблизко, а на някои са много далеч поставени един от друг. После вентилацията на някои от вас не е добре поставена. На някои входната врата не е добре направена, на други телефонните слушалки не са хубаво направени. На някои от вас слугите не са добре възпитани. На някои автомобилите не са хубаво направени, много са старомодни.\nЛюбовта, мъдростта и истината, това са трите свята, в които човек може да живее. Като живее на земята, човек се приготовлява да създаде едно тяло, тялото на любовта, което никога не умира. Ние търсим любовта, защото само чрез любовта ние можем да съградим своя живот. За да възкръсне, човек трябва да съгради в себе си това новото тяло на любовта. Тялото, което човек съгражда, има своите начатки в любовта.\nВ окултната наука разправят за седем тела, четири от които са обвивки, а трите са съществените тела. Трите съществени тела аз наричам тяло на любовта, тяло на мъдростта и тяло на истината. Сега засега върху двете тела на мъдростта и на истината има много да се работи. Ние се стремим главно към любовта. Единственото тяло, към което ние се стремим, това е тялото на любовта. Когато говорим за любовта, разбираме реалното тяло. Когато тялото на любовта в човека се съгради, той ще възкръсне. Първо той ще се роди от Бога и след това ще почне да расте. Възкресението иде тогава, когато това тяло в човека възмъжее. Тогава човек ще бъде свободен от всички несгоди, които има сега на земята. Той ще има онези положителни познания, той ще разбере езика на природата. Тогава светът няма да му бъде така чужд, както е сега. Всеки човек, който е развил в себе си тялото на любовта, той може навсякъде да посещава земята. И при най-лошите хора да попадне, и между най-лошите зверове да се намери, всички ще го познават и на крака ще му стават. Щом имаш тялото на любовта, никой не може да ти бъде неприятел. Важно е, докато се съгради това тяло.\nСега вие мислите, че като отидете на онзи свят, само ще пеете. Че как ще пеете, като нямате тялото на любовта? Само любовта може да пее. Ти се страхуваш, че си остарял. Докато пееш, докато си в любовта, ти постоянно млад ще бъдеш. В любовта човек вечно ще се подмладява. Що е любовта? Вечно подмладяване. Що е любовта? Вечно придобиване на Бога. Това са неща, които вие можете да разберете. Сега вие се обезсърчавате и казвате: „Нищо не можем да разберем." Какво искате да разберете сега? Представете си, че аз мога да ви финансирам. Щом е така, направете един такъв избор, че да не съжалявате.\nИма един анекдот, в който се разправя за човешкото завистливо сърце. Един цар повикал едного, който бил много завистлив и му казал: „Искай от мене, каквото ти е нужно, но ще знаеш, че каквото поискаш, на съседа ти ще дам двойно." С това царят искал да изпита омразата и завистта на човешкото сърце. Тогава той мислил, мислил и казал на царя: „Искам да ми извадиш едното око." Той пожелал от царя да му извадят едното око, за да извадят на съседа му и двете. Това не е избор.\nКазвам, не завиждайте никому. Радвайте се на всяка добра придобивка, която хората имат, защото доброто е от Бога. Колкото малко и да е това добро, в когото и да е, в растенията, в животните или в човека, радвайте се на това добро. Доброто е винаги от Бога. Ние се радваме на едно дърво, ние се радваме на една круша, на хубавите й плодове. Радвайте се на хубавото грозде, на хубавата смокиня, на добрата крава, която дава хубаво мляко. Трябва ли човек да съжалява, че не е една хубава крава или една хубава круша? Всеки може да бъде едно плодно дърво и да дава хубави плодове. Христос уподобява човек на лозова пръчка. Всеки човек може да бъде поне хубаво грозде. Колко знание ни трябва нас? В какво седи знанието на лозената пръчка? В това, че и при най-лошите условия да я турите, тя оттук ще се промъкне, оттам ще се промъкне, ще смуче сокове от земята и ще изкара нещо сладко. Тя ще изкара от тия лоши условия хубаво, сладко грозде. А човекът, като го турите в земята, и хиляди години да седи, няма да изкара нищо сладко. Христос казва: „Аз съм лозата, а вие - пръчките." Значи Отец ни е турил при най-лошите условия. Той ви е турил като лозата в земята и трябва да гледате от нея да изкарате нещо, да дадете един хубав плод. Дълбоко трябва да пуснете корените си, да извадите сокове от земята и да направите най-хубавото грозде. Кой ще яде гроздето, не е важно. Ти ще ядеш ли гроздето си? Не. Лозата яде ли гроздето си? Не.\nСледователно и доброто, което човек прави, не е заради него. Доброто, което хората правят, е заради нас. И доброто, което ние правим, е за другите, не е за нас. Благото, което Бог е създал, е заради нас. Благото, което ние създаваме, е заради Бога. Един ден Той ще дойде и ще опита плода им. Казано е в Писанието: „От делата им ще ги познаете." Делата, това е плодът. От този плод ще ги познаете какви са делата им. От този плод ще се познае до каква степен на разбиране, до каква степен на любов, до каква степен на послушание, до каква степен на знание, до каква степен на мъдрост, до каква степен на истина и на свобода ще са стигнали хората. Тези са условията, които вие трябва да преодолявате.\nПонякога вие не сте разположени да четете. Аз съм слушал мнозина, които казват: „Не си струва човек да чете, не си струва много да размишлява." Аз съм срещал мнозина, които питат: „Как трябва да размишляваме?" Мъчно нещо е да размишляваш, мъчно нещо е да съзерцаваш. Като размишляват, много хора заспиват. Някой седне да мисли и пита: „За какво трябва да мисля?" Ще мислиш за истината. „Какво ще мисля за истината?" Ако аз седна да мисля за истината, ето какво би ме интересувало: щях да се заинтересувам от ония хора, които са затворници, които са болни. При болния ще отида и ще го излекувам, а при затворника ще отида в затвора, ще приспя стражаря, ще пусна затворника на свобода и ще му кажа: „Повече не се връщай." Така ще изучавам законите на свободата. Това наричам аз свобода. Само така може да се учи истината. Ако искаш да изучаваш истината, ти трябва да освобождаваш другите хора. Като освобождаваш тях, и себе си ще освобождаваш. В недъзите на хората ти трябва да виждаш и своите погрешки и слабости.\nВземете човешкото тяло, в което човек временно живее. Един ден ви заболи кракът и, без да иска, не може да ви служи. Какво трябва да направите? Освободете крака си. Един ден те заболи ръката. Освободи ръката си. Друг ден те заболи окото. Освободи окото си. Някога пък те заболи коремът. Освободи корема си. Човек първо трябва да лекува своето физическо тяло. Някога пък ще заболее едно твое чувство. Ти трябва да знаеш как да го излекуваш. Човек трябва да знае как да лекува своите чувства. Друг път ще заболее някоя негова мисъл. Човек трябва да знае да лекува и мислите си. Вие как лекувате мислите и чувствата си? Когато поръсите едно свое чувство с омраза, по този начин вие го изгаряте. Казвате: „Аз трябва да мразя." Знаете ли какво ще направи омразата върху вашите чувства? Тя ще ги попари. И какво трябва да правите тогава? Какво трябва да правят онези от вас, които мразят? Те трябва да обичат. Как ще почнете да обичате? Представете си, че срещате един човек, който не ви обича. Как е възможно да обичате един човек, който не ви обича? Представете си, че този човек, който не ви обича, е цар и разполага с власт в своята държава. Като го мразите, вие ще навлечете на главата си всичките бели. Тук ще кажете една лоша дума за него, там ще кажете една лоша дума, и ще попаднете под отговорност. Какво трябва да правите? Ако този човек е един твой съсед, като тебе, лесна работа, но това е един цар. Какво ще правиш тогава? Ти имаш говеда, той издаде заповед да ги продадат. Имаш земя, той издаде заповед да й наложат секвестър17. Той заповядва да интернират сина ти, дъщеря ти, жена ти, а тебе постави в затвора. Какво ще правиш при това положение? Ти нямаш никаква сила, никаква власт, която можеш да се освободиш. Кой е този, който може да интернира? Дяволът.\nСледователно, когато не изпълните волята Божия, дяволът се явява в качество на изпълнителна власт. Той е изпълнител на Божиите закони. Дяволът е, който интернира грешния. Той ще дойде и ще му каже: „Ти не си за този свят, ти си за министър." Направи те министър, а после те тури в затвора. Как ще излезеш от този затвор? Как бихте вие разрешили тази задача? Това са изключителни работи. Това са най-лошите условия, при които човек може да се намира. И Христа интернираха, разпнаха Го на кръст и след това дойде дяволът с всичката си свита и насила Го заведоха в своя свят. Казват, че Христос, който дотогава бил миролюбив, като дошъл в света на дявола, казал: „В името на любовта заповядвам тази врата да се отвори." Ритнал с крака си и вратата изхвръкнала настрана. Понеже адът е място на тъмнина, като влязъл вътре, Христос казал: „В името на Господа заповядвам всички свещи да се запалят. И колкото затворници има тук, всички да бъдат свободни." Три деня само се разхождал Христос из ада, на всички затворници там казал: „Хайде сега вън. Какво търсите тук?" Всички вие сте от тези, които са излезли от ада. Любовта е, която отваря вратата, мъдростта е, която дава светлина всеки ден, а истината е тази, която отваря вратата на затворниците и ги прави свободни. Радвайте се на това, което Христос е направил.\nСега вие казвате: „Ние искаме да знаем кой е Христос." Кой е Христос и какво е, това не трябва да ви занимава. Христос казва: „Никой не познава Отца, тъкмо Синът." И никой не познава Сина, освен Отца. Ти никога не можеш да познаеш Христа, ако нямаш синовни отношения към Бога. Ти не можеш да познаеш Бога, ако Той не те познава. Най-първо Бог трябва да те познае, и тогава ние ще Го познаваме, както сме познати.\nКазвам, започвайте сега със закона на любовта. От толкова години ви говоря за любовта. Що е любовта? Любовта, това е новата дреха, с която ще се облечете. Но тази дреха е външната страна на любовта. Значи любовта е новата дреха, с която ние ще се облечем. Любовта е новото тяло, в което ще влезем, новите разбирания, които ще имаме, новият живот, новата светлина, които ще дойдат в света. Това е любовта, която ще дойде на земята. Ние искаме сега във временния живот, който имаме, да придобием любовта. Христос за това дойде на земята. Понеже Христос се качи горе, по същите стъпки ще вървите и вие. Засега вие сте между рая и ада. Единият ви лакът опира. Минали сте вече границата, но все още имате влиянието на онзи свят. Понякога се намирате в положението на евреите в пустинята. Имате манна на разположение, но въпреки това пак съжалявате понякога за живота в Египет и за месцето, за краставиците, които имахте там. Искате неща, които не са хигиенични. Та вие трябва да се освободите от влиянието на ада, от старите навици, от това, което наричате наследствени черти. Според мене кармата, това са наследствените черти на онзи живот, който човек някога е живял. Той е живял в света на греха и всички негови мисли, всички стари навици, всичко това е внесено в неговото тяло, което той трябва да преработи. Някой път, след като сте работили дълго време, чудите се отде идат тия мъчнотии. Понякога ви идват такива лоши мисли и желания, че съжалявате, дето сте тръгнали в този път.\nЕдин православен свещеник ми разправяше следната своя опитност. Казваше ми: „Вече съм станал петдесетго-дишен и от толкова години вече служа на Бога, защо съм се заел да паса тези говеда? Защо не седна да си уредя живота? Такива мисли ми минаваха през главата. Казвам после на този дявол, който ме мъчи: „Махни се оттук. Не искам да се занимавам с тебе." Едва се освободя, после пак иде. Малко оставаше да кръшна."\nКой е правият път сега? Правият път е този, който започва с тъмнина, а свършва със светлина, с виделина. Крив път е този, който започва с виделина, със светлина, а свършва с тъмнина. Всеки живот, в който, колкото повече навътре навлизаш, и светлината се намалява, и работите стават все по-смътни, той е кривият път. Не казвам, че нямате разбирания, но пътя, по който вървите, ще срещнете мъчнотии. Аз ви навеждам тези примери, за да можете по-лесно да се справите с мъчнотиите, които имате. Не е въпрос да се отказвате от земния живот. Отказването е вътрешно, но не и външно. Външно човек може да се откаже, но това, което желае, той не се е отказал от него. За да се откажеш, ти трябва да разбираш закона. За да се откажеш от месната храна, ти трябва да я заместиш с плодна. Ти не можеш да се откажеш от месната храна, докато не я заместиш с плодна. Всички месоядни животни имат една наследствена черта, която дойде отпосле. Първоначално те не са били създадени месоядци. Те са били първоначално тревопасни, но месоядството дойде в техния живот като вметната храна. Казано е в Писанието, че ще дойде денят, когато и лъвът, и вълкът ще се хранят с трева, както са се хранили първоначално. Кога ще стане това? Когато хората започнат да мислят правилно. Че вълците и досега живеят у хората. Онзи човек, който мисли като вълка, не може да не се храни с месо. Онзи човек, който мисли като лисицата, не може да не се храни с кокошки. Какво лошо има в това? Нищо лошо няма. Вълкът казва: „Понеже сега съм лош по естество, аз трябва да се храня с овце и с агнета, за да се поправя. И в Писанието е казано: „Ако не ядете плътта Ми и не пиете кръвта Ми, нямате живот в себе си." Понеже Христос е агне и е позволил да се яде плътта Му, на основание на това, на основание на Христовото учение и аз имам право да ям агнета, овце, за да стана добър." Разсъждението му е право, но кога? Ако той разбира двете страни на въпроса. Кога е криво? Когато се разбира само едната страна на въпроса. Вълкът разбира само едната страна на въпроса. А злото седи в неразбирането на нещата.\nВ какво седи злото? Не в богатството на човека. Не в злоупотреблението, което богатият прави с работниците си. Имате един фабрикант, който има две хиляди работници и когато им плаща, той иска от всеки едного да вземе по петдесет стотинки. Той иска на всеки едного да плати с половин лев по-малко, от това, което е определил да им даде. Какво е доброто? Когато в него се роди желание на всеки работник да предаде половин лев повече, отколкото му е определил заплата. Този е правият път. Вместо в този фабрикант да се роди желание да откъсне по половин лев от всеки работник, нека пожелае да даде на всеки работник по половин лев повече от определената заплата. Значи ние всякога вършим това, което не е право, което ни ощетява. Направи това, което не ти е приятно. И затова в Божествения живот човек всякога върши това, което е право, което не ощетява никого. Това, което ни ощетява, е човешкият път. Това, което ни възнаграждава, това е Божественият път. Човек всякога иска да откъсне нещо, да ощети някого. Напротив, нека всякога от нас да замине. Това е пътят на любовта.\nКазвам сега, в големите работи вие сте успели, но в малките не сте успели. Има неща някъде, в които вие сте несправедливи. Вие сте несправедливи спрямо себе си. Когато учим, не знаем какво да учим. Някой седи и казва: „Еди-кой си е по-даровит от мене." Значи ти му завиждаш. „Ами той знае няколко езици." Радвай се на това. Ако той знае няколко езици, и ти можеш да знаеш. Някой е музикант, свири добре. И ти можеш да свириш като него, и ти можеш да бъдеш музикант. Срещаш някого и казваш, че е добър човек. И ти можеш да бъдеш добър като него. Лошо е, когато не срещаш добри музиканти, нито когато не срещаш добри певци, нито когато не срещаш добри хора. Всичко добро, което срещаш в живота си, и ти можеш да го постигнеш. Всичко, каквото не срещаш, не можеш да го постигнеш.\nТа когато дойдат противоречията в живота, вие трябва да държите в ума си мисълта, че зад всяко противоречие седи Божественият Дух, който скрито работи, чрез всяко изпитание Господ изпитва ума и сърцето на човека. Като каза на Адама да не яде от дървото за познаване на доброто и злото, с това Господ иска да изпита Адама, да види доколко е готов. Адам не сгреши като Ева, но неговата погрешка седеше в това, че той не искаше да остави Ева сама. Когато Господ искаше да изпъди Ева от рая, Адам каза: „И аз ще отида с нея." И Господ му позволи да излезе. Той предпочете да напусне Бога, но да не се отдели от жена си.\nСега всички вие заради мъжете си и заради жените си напущате Господа. Това е свободата, която имате. Господ казва: „Много добре, опитайте и това." И тогава Господ каза на жената: „Повече ти послуша чуждия съвет на змията, затова с болка ще раждаш. Каквото правиш, все болки ще имаш. Няма да видиш бял ден в живота си." А на мъжа каза: „Понеже ти послуша съвета на жена си, ще ореш и ще сееш, и нищо няма да придобиваш."\nИ тъй, ако страдаш отвътре, жена си. Ако страдаш отвън, мъж си. Следователно, ако слушаш чужд съвет и страдаш вътрешно, жена си. Ако страдаш отвън и работите отвън не вървят добре, ти си мъж, който слушаш жена си. И затова казвам на жените: „Престанете да слушате чуждите съвети." А на мъжете казвам: „Престанете да слушате глупавите съвети на жените си."\n23 лекция на Общия окултен клас 26 февруари 1936 г., сряда, 5 ч. сутринта\nНебето е облачно, вали слаб сняг.\n17 Секвестър - възбрана върху земята, ограничаване на правото на лице да се ползва от имота си, запор.


Детоксикация : Тисилин Дижестив Клийнс 540 мг х 90 капсули\nТисилин Дижестив Клийнс 540 мг х 90 капсули\nкод на продукта: 15404\nцена: 40,77 лв\nThisilyn Digestive Cleanse 540 mg x 90 capsules\nУникално храносмилателно прочистване с Американски зърнестец, Трипхала и Тисилин® Млечен бодил, които допринасят за достигането на нормални нива на замърсяванията и токсините в червата, включително и тези уловени от диетичните фибри. Включени са успокояващи билки, за да облекчат тази критична пречистваща фаза.\nОписание: Токсините могат да варират между чернодробни, микробни, метаболитни и тежки метали. С времето, те започват сериозно да увреждат организма и състоянието преминава в главоболие, отпадналост, умствено и физическо изтощение, бледост, „уморена” кожа. Токсините се отделят чрез изпражненията, урината, потта и белите дробове. Токсините, които не биват изхвърлени, се натрупват в мастната тъкан. Основният орган, който отговаря за елиминирането им от тялото, е черният дроб. Продуктът на Nature’s Way – ThisilynDigestive Cleance, спомага пречистването от натрупалите се вредни вещества и подкрепя чернодробните функции, посредством специална формула. Суплементът съчетава екстракти от бял трън, американски зърнастец, успокояващ комплекс от лютива мента, джинджифил, копър и бяла градинска ружа, плюс трикомпонентов билков екстракт трипхала. Най-ценният компонент в продукта е мощният антиоксидант, наречен силимарин. Силимаринът спомага елиминирането на токсините, блокирайки навлизането им в черния дроб. Той е специална съставка, съдържаща се в млечния бодил, чиито активни флавоноиди подпомагат действието на чернодробните клетки срещу токсините. Ментовият екстракт в Thisilyn Digestive Cleance, е богат източник на витамин С, манган и бета-каротин. Допринася за нормалното протичане на храносмилателните процеси. Коренът от джинджифил подкрепя храносмилателната система и подпомага функциите на чревната мускулатура. Семената от копър и градинската ружа също действат благотворно на стомашно-чревния тракт.\nПриложение: Уникално храносмилателно прочистване с Американски зърнестец, Трипхала и Тисилин® Млечен бодил, които допринасят за достигането на нормални нива на замърсяванията и токсините в червата, включително и тези уловени от диетичните фибри. Включени са успокояващи билки, за да облекчат тази критична пречистваща фаза.\nДозировка: По 2-3 капсули преди лягане с пълна чаша вода /250 мл/, не повече от 10 дни.\nТисилин ® Млечен бодил - сух екстракт от семена на бял трън, стандартизиран до 80 % силимарин 190 mg 190 mg\nАмерикански зърнастец (кора) в който се съдържат 3,6 % каскарозиди 850 mg 850 mg\nЕкстракт Трипхала (плодове) смес, стандартизирана до 40 % танини Аматаки (Еmblica officinalis), Харитаки (Terminalia chebula), Бибитаки (Terminalia bellerica) 270 mg 270 mg\nЗабележка: Да не се използва като заместител на разнообразното и пълноценно хранене. Да не се превишава препоръчителната дневна доза. Този продукт съдържа американски зърнастец. Да не се използва ако имате или развиете диария, разтройство или стомашна болка, тъй като зърнастецът може да влоши тези състояния и да увреди здравето ви. Консултирайте се с лекар при честа констипация (запек) или диария. Да не се приема от брененни, кърмещи и деца под 12 години.


Таунхаус с гледка море_Лозенец с. Лозенец • OLX.bg\nЦена на кв.м 602.38\nОсобености затворен комплекс Особености паркинг Особености санирана\nС чудесна гледка към морето. Къща тип Таунхаус част от затворен комплекс, разположен на 300 м от плажа на Оазис. Къщата е развита на две нива и има следното разпределение: * първи етаж: дневна с трапезария и кухня, спалня, гардеробна, баня с тоалетна и душ кабина, просторна веранда; * втори етаж: спалня, баня, просторна тераса. * трети етаж: голяма покривка тераса с джакузи. Предлага се напълно обзаведена. Има прекрасна гледка към морето.\nДобавена\tв 13:52, 4 април 2020\nНомер на обявата: 118326071\nКъща тип "За гости"\nДобавена в\t13:50, 21 март 2020


МЛАД МЪЖ ЗАГИНА В ИЗКОП НА КАНАЛИЗАЦИЯТА В ТЕНЕВО\nНа 3 декември около 12:00 ч., в с. Тенево, общ.Тунджа, при извършване на изкопни работи по изграждане на канализацията в северозападния край на селото е възникнала трудова злополука, при която е загинал 23-годишен работник. Младият мъж е бил затрупан в канал от свлякла се земна маса и е починал на място. По случая в РУ “Полиция” - Тунджа е образувано досъдебно производство.\nРегионален говорител на МВР: Татяна Павлова


Кънчо Кожухаров: Само изкореняването на комунизма може да спаси България от затриване | Burgas-podlupa.com\n10/23/2020 - 02:57\nКънчо Кожухаров: Само изкореняването на комунизма може да спаси България от затриване\nПрокуратурата трябва да подхване някои историци, политици и журналисти\nБългарските комунисти са излапали от Коминтерна между 500 милиона и 5 милиарда долара\nНаш дълг е опазването на историята от посегателствата на чужди историци и българи с лакейски манталитет, казва пред Faktor.bg изследователят\nКънчо Кожухаров е писател, разследващ журналист, аналитик и преводач. Автор е на първото документално проучване на корупцията у нас – разследването в два тома „Кой какъв е в българската корупция” (2007, 2008). Известни са и романите му „Последният лов на Кана” (2003, 2006) и "Факторът на добротата" (2010), както и сборникът разкази „Китайско пясъчно коте“ (2011). В книгата си „Превратът срещу ГЕРБ и войната срещу демокрацията” (2014) Кожухаров анализира настъплението на „необолшевизма” и опитите българската държава да се вкара в трайна зависимост от Русия. В излезлия през май т. г. графичен роман „Папата, който спаси света“ (в съавторство със Симеон Асенов) Кожухаров разкрива дълбоката духовна връзка между папа Йоан XIII и България и предисторията на атентата в черквата „Света Неделя“ – тема, която кореспондира с протеста срещу последните фалшификации в учебниците по история.\n- Господин Кожухаров, какво мислите за изопачаването на историята в учебниците за 10-и клас и по-конкретно историята на комунистическия режим у нас?\n- Фалшифицирането на историята обикновено е дело на потомствени продажници. То е насочено срещу младите българи и е пълзящ опит да се формират у тях лъжливи представи и идеологическо мислене. Чрез него кремълските марионетки у нас – политици, журналисти, кредитни милионери – искат да вкарат България в евроазиатското царство на кривите огледала. С това те лишават от бъдеще всички млади българи – освен, разбира се, своите деца и внуци, които без изключения учат и/или живеят на Запад.\nИсторията на БКП/БСП е поредица от национални предателства – като започнем от активното участие в учредяването на Комунистическия интернационал и атентата в черквата „Света Неделя“, та до сключването на последните енергийни договори с Руската федерация, което вече ни струва няколко милиарда долара.\n- Споменахте атентата в „Света Неделя“. Велислава Дърева твърди, че той е бил организиран едва ли не от цар Борис III и действащото правителство, за да има повод да започнат гонения срещу комунистите. Каква е истината?\n- Твърденията на госпожица Дърева са комични. България е била царство. Ако царят е искал да подгони комунистите, не му е трябвал друг повод, освен извършените вече от тях убийства и престъпления.\nИстината е, че от 1924 г. БКП е не само член на Коминтерна, но и е издържана финансово от него. А Коминтернът (1918–1943) е най-голямата терористична организация в света. Според различни данни българските комунисти са излапали между 500 милиона и 5 милиарда долара. Но срещу тези чудовищни суми те трябвало да направят нещо. Сталин мечтаел за световна революция и нашите продажници били готови да продадат и затрият страната си.\nНакратко казано, замисълът бил атентатът да хвърли България в хаос, комунистите да вземат властта и да запалят искрата на световната революция. Когато не успели да направят преврат, първата им работа била да се опитат да убият своя най-важен помощник, клисаря на черквата Задгорски. Изплашен за живота си, той отишъл в полицията и разкрил цялата конспирация пред Никола Гешев. Междувременно полицията убила няколко от атентаторите, а други се самоубили.\nРазбира се, за да спасят престижа на Москва, предшествениците на Дърева веднага започнали да лъжат, че атентатът бил самоволна акция на убитите. Само че обявеният от тях за велик журналист Йосиф Хербст отпечатал извънреден брой на вестника си с новината за атентата предварително – за да спечели добре от злодеянието. След два часа полицията го арестувала. Разпитали го и го пуснали – за да изчезне веднага след излизането си.\nСмятам, че подобна трябва да бъде съдбата на всички фалшификатори на историята.\n- Да бъдат убити?\n- Сега законите са по-меки, но мисълта ми е, че те трябва да се спазват. През 2000 година Народното събрание прие закон за обявяване на комунистическия режим за престъпен. В него се казва, че Българската комунистическа партия е била престъпна организация, подобно на други организации, основаващи се на нейната идеология, че тя е дошла на власт с помощта на чужда държава и в нарушение на действащата конституция.\nАла какво е БСП, освен преименувалата се за една нощ БКП? Партия на национални предатели, които се опитват по един или друг начин да омаловажат или оправдаят убийствата и предателствата в очите на идващите поколения. Разбирам, че прокуратурата не смее да се залови с цяла партия, но тя трябва, най-малкото, да се самосезира за престъпленията на някои автори на учебници, „политици“ като Жаблянов, Ерменков и Зарков, и апологети на комунизма като Дърева и Симов.\n- Не е ли твърде крайно да говорите за престъпления, когато става дума само за текстове?\n- Очаквах подобно възражение и направих справка в Наказателния кодекс. Член 108 гласи: „Който проповядва фашистка или друга антидемократична идеология... се наказва с лишаване от свобода до три години.“\nВреме е да назовем предателите, които наследниците на БКП продължават да величаят под път и над път: Коларов, Димитров, Вапцаров... За съжаление, списъкът е много дълъг и се опасявам, че ще пропусна десетки имена.\nОпазването на историята от посегателствата на чужди историци и българите с лакейски манталитет е жизнено важно и от него трябва да започне един по-мащабен процес. Само изкореняването на комунизма може да спаси България.


Спрете България, искаме да слезем!\nНа всеки му се е случвало да сбърка автобуса и да се озове на неочаквано място, сред неочаквани пейзажи и хора. В такъв случай слизаш където е най-удобно, за да поемеш в правилната посока и с правилния автобус.\nЩе си позволя да перефразирам заглавието на един мюзикъл от шестдесетте години : спрете България, искаме да слезем!\nЗащото автобусът-България пое в неправилната посока, с неправилните шофьори, по един разровен път в пустинята на злобата и ненависта. След толкова години преход от нищото към нищото, през които единствената ни гордост бе безкръвната смяна на режима и избегнатите етнически конфликти, балканските бесове излязоха от летаргията си и постепенно завладяха и българското общество. Омразата към различията вече е толерирана реалност, хора биват малтретирани заради религия, цвят на кожата, сексуалност. А престъпниците не само остават ненаказани, но и имат наглостта да говорят от името на българската държава, защото те са вътре в нея, в законодателната власт, благодарение на тях и правителството все още се крепи и безчинства.\nКутията на Пандора отдавана е отворена, но сега вече общественото напрежение достигна до точката на горене. Преди автобустът да избухне, пътниците могат да избират между това да слязат или да принудят шофьора да промени маршрута.\nМен лично ме е срам от ставащото и не мисля, че след подобно мълчаливо съгласие с престъпниците от фашизоидните организации и партии от рода на АТАКА и ВМРО правителството има моралното право да управлява.\nДнес е поредният хубав ден за подаване на оставка.\nАнгел Грънчаров 22 май 2011 г., 6:16 ч.\nПрисъединявам се към тезата и искането на текста! Поздравления за заетата позиция и за начина, по който я защищавате!\nmarystaneva 22 май 2011 г., 11:37 ч.\nНяма никакво мълчаливо съгласие!\nБойко Борисов: „Ако нещо ми е по-скъпо от стабилността, то това е етническата толерантност на хората, спокойствието, мирът и те нямат цена. ...Нито пък властта ми е толкова мила или скъпа, че да се направя, че не забелязвам подобни процеси."\nДЕКЛАРАЦИЯ НА ПП ГЕРБ: http://www.gerb.bg/bg/events/eventsdetail/cat_id/3/from/eventslist/id/13493\nmarystaneva 22 май 2011 г., 11:41 ч.\nРазличните народи го наричат с различни имена /така, както говорим на различни езици/, но той е единствен и е навсякъде. Най-вече - в сърцата ни. Всяка религия учи на смирение, добро, обич и милосърдие. Радикалните фанатици не олицетворяват доброто, независимо дали става дума за радикални евреи, радикални ислямисти или радикални християни. Божиите учения ни учат да обичаме, а фанатиците призовават към омраза. Как е възможно един богослов да призовава към насилие?! Това, че мюсюлманите по пет пъти на ден се молят на своя Бог, не е призив към омраза и насилие. За това, че християните влизат в църквите по-рядко, отколкото мюсюлманите - в джамиите, вината не е на мюсюлманите, а на нашите свещеници, които са се превърнали в търговци и са забравили пътя към домовете и към душите ни. Джипове, хотели, любовници, имоти, разкол... Тежки златни кръстове на тежки златни вериги, формално изпълнение на задълженията, ценоразпис за всичко - от кръщене до опело... Това не е представата ми за християнски свещеник. Има и изключения, но те се броят на пръсти. Затова предпочитам да запаля свещичка в дома си и да се помоля пред иконата в кухнята ми, отколкото да отида на църква. Защото Бог е в сърцето ми. Бог е любов. И любовта на другите хора към Бога, независимо как го наричат, на мен не ми пречи.\nСАНДО 22 май 2011 г., 16:58 ч.\nГосподин Грънчаров, благодаря за подкрепата.\nMarystaneva, няма как да повярвам на официалните изявления, когато реални действия срещу дсикриминацията няма. Нещо повече - самият премиер на няколко пъти се изказва реакционно и дискриминационно (по отношение на Възродителния процес, хомосексуалистите и т.н.).\nОсвен в борбата с дискриминацията правителството пести сили и в борбата с престъпността като цяло - въпреки непрестанната пушилка засега няма осъдени мафиоти. Или ако има присъди, те ще бъдат произнесени в предизборната година, т.е. запазвам си правото да проявя съмнение спрямо искреността на кабинета дори и в ЕВЕНТУАЛНИТЕ му положителни мерки, които засега приличат повече на невероятен/неочакван сценарий, отколкото на осъществим проект за бъдещето.\nВо кратце, чудо трябва да стане, за да се измие срама от герберската некомпетентност.\nShpng 22 май 2011 г., 21:19 ч.\nахахаахахаах, браво! на мен от планетата ми се иска да сляза :DDD\nBomiauto_Marketing 18 януари 2012 г., 1:52 ч.\nСтатията и идеята са добри браво. Лошото е, че няма кой да вникне в същността, няма кой да каже "чакай бе, какво иска да каже този блогър". Според мен какво и да си умуваме, каквото и да правим няма отърване. Най-добре да хващаме някой раздрънкан автобус да ни остави на чуждо място и това е. Тука няма спасение и оправия. Заминавам някъде за Индокитай, Тамбукту, Мозамбик, Pattaya, Никарагуа, където със сигурност ще се чувствам по-добре. Не виждам друг изход ... иначе си обичам България, но ме поставят в позиция "мат" цял живот.\nАнонимен 9 февруари 2012 г., 13:43 ч.\nЕдинственият проблем на Атака и ВМРО е че са пълни с агенти на ДС иначе принципно идеите им са добри. А относно гордостта ни от безкръвната смяна на режима е поредното доказателство на тезата ми, че ние се гордеем с това от което всички други се срамуват, защото е срамота че не разстреляхме нито един комунист, дори румънците разстреляха комунистическият си лидер а ние сме овце, харесва ни да ни доят и стрижат само мир да има и си блеем доволни че ни управляват едни и същи боклуци от 1945 година до днес.


Новини :: Симеонов: Борисов правилно разиграва картите, КСНС са камуфлаж 19min.bg\nМного отдавна не съм бил критичен към ...\nБСП иска изслушване на Борисов и свикване\nСимеонов: Борисов правилно разиграва картите, КСНС са камуфлаж\nСъпредседателят на Патриотичния фронт и председател на Националния фронт за спасение на България Валери Симеонов определи като правилни и уместни действията на премиера Бойко Борисов в посредническата му мисия между Турция и ЕС. В интервю за предаването „12+3“ той заяви:\nВ случая Борисов в ролята си на посредник успява да спечели доста позитиви за България като цяло и неговото поведение трябва да бъде адмирирано. Неговото поведение е правилно пресметнато и полезно за държавата, правилно разиграва картите.\nВ този момент България няма интерес от конфронтация с Турция и струпване на тълпи авантюристи на границата ни, при завършването на оградата бихме могли да си позволим по-категорична политика, смята Валери Симеонов. По думите му се търси приемливо междинно решение:\nС което и Ердоган да излезе от ситуацията, защото сега той е в укорителната позиция на мъмрено от Европа дете.\nКСНС са камуфлаж, театрални постановки, така Симеонов отговори на въпроса дали е закъсняла реакцията на президентството.\nОриентирани сме изцяло към отговорните българи и патриотите, търсим обединение и да привлечем колкото може повече хора, които поставят България над всичко – така Симеонов очерта целите на кандидатпрезидентската кампания за Патриотичния фронт.\nБорисов, картите, КСНС, мигранти, разиграва, Симеонов, Турция


Божинов се включи в тренировките на "Ботев" Враца - bTV Новините\nБожинов се включи в тренировките на "Ботев" Враца\nТой игра в тима през 2018 г.\nПубликувано в 12:47 ч. 13.06.2019 г.\nНападателят Валери Божинов се е включил в тренировките на бившия си тим - "Ботев" Враца. Това обявиха от клуба в социалните мрежи.\n"Третата тренировка за деня започна. Валери Божинов вече тренира с "Ботев" Враца. Ангел Лясков ще се присъедини в петък. Все още очакваме положително развитие за Венци Керчев", пишат от тима.\nБожинов в момента е без отбор, а информациите са, че ще се завърне във Враца. Там той игра през първата половина на сезон 2018/2019. След това се присъедини към "Левски". Новият треньор на "сините" Петър Хубчев обаче обяви, че няма да разчита на нападателя за новата кампания.\nТой все още не е прекратил отношенията си с "Левски", тъй като има договор за година и половина. От клуба са издали разрешение той да тренира с "Ботев" Враца. А самият Божинов е в изчакване да му бъдат изплатени дължимите възнаграждения.\nОт клуба обявиха, че очакват скоро в тренировъчния процес да се включи Ангел Лясков, който ще играе под наем от ЦСКА, а скоро ще бъде ясно и дали в тима ще се завърне Венцислав Керчев, който беше предоставен на "Лудогорец".\nДориан Бабунски очаква оферти от България и чужбина (ВИДЕО)


EVS: YouthUP, SportUP - BulSport\nEVS: YouthUP, SportUP\nМеждународни доброволци подкрепят бадминтон турнир с участници от 37 държави\nEurasia Bulgarian Open Badminton Championships 2018 е най-голямото международно състезание по бадминтон, което се провежда в България. То е от клас International Series и е с награден фонд $10 000. На това състезание вземат участие топ състезатели от Европа и света, както и български звезди като сестри Стоеви, Мария Мицова, Даниел Николов, Иван Панев, Иван Русев, Пейо Бойчинов, Петя Неделчева и други. В международната спортна проява, която се провежда в Бадминтон зала „Европа“, взимат участие над 280 състезатели от 37 държави, като тя се провежда до 16 август 2018 и събитието е с безплатен вход за граждани.\nВ организацията на турнира се включват и четири международни доброволци, които „Асоциация за развитие на българския спорт” приема в София в периода 11/08 – 08/10/2018, като престоя им в България е съ-финансиран по проект „YouthUP, SportUP“ чрез програма „Еразъм+“. Двама участници от Босна и Херцеговина и по един участник от Португалия и Словакия – по 1 участник от страна ще подпомагат дейностите на АРБС, както и ще проведат 2 семинара по време на периода на провеждане на ЕДС, които ще запознаят местната общност с ЕДС като инструмент за придобиване на умения и знания.\nЕДС доброволците, които търсихме с този проект са младежи/социални работници/спортни треньори/учители по физическо възпитание/учители или младежки лидери, които са активни в своята организация и специалисти, които вече имат опит в младежката работа и спортни дейности, но искат да повиши практическите си умения и в същото време да споделят опит помежду си. Доброволците, които АРБС приема по този проект са млади хора, на възраст от 18 до 30 години, с различна история и опит, които се интересуват от темата за развитие на спорта и са мотивирани да развият компетенциите си във вътрешно-културния диалог и спорта.\nУмения, които ще бъдат развити/подобрени по време на доброволческата служба: Способността да се взаимодействат с различни култури и среди и да комуникират на чужд език; изграждане на осведоменост за участието и включването в местни доброволчески дейности; активно участие в обществото; повишаване на самоувереността и отговорността; запознаване с истинската работа зад организацията на събитие, семинари и курсове; превръщане да идеите в действия чрез планиране, организация и управления; способността за разрешаване на проблеми и конфликти в група; научаването на това как се работи в екипи, обучителния процес на това как се работи в ЕС.


Черешката на тортата с Денди и Сашка Васева\nКулинарни страсти със Сашка Васева, Денди, Константина Живова, Гери Турийска и Дий в „Черешката на тортата“\n„Предай нататък“ е кулинарното предизвикателство – от понеделник до петък от 20.00 ч. по NOVA\nПетзвездна кулинария и изискани ястия, колоритни участници и много смях в кухнята предстоят в „Черешката на тортата“ – от понеделник до петък от 20.00 ч. по NOVA. В битка за титлата „Най-добър домакин“ се впускат Константина Живова, Сашка Васева, Денди, Гери Турийска и Дий (Радомир Юнаков), като към звездните домакини шеф Манчев отправя предизвикателство, наречено „Предай нататък“.\nКулинарният маратон в понеделник открива със стилна вечеря тв водещата и модел Константина Живова. Домакинята, която отдавна мечтае за приключението „Черешката на тортата“, признава и доказва, че кухнята е любимото й място. Как Константина ще изпълни възложената от Манчев мисия една от рецептите да включва точени кори за баница, зрителите ще видят в понеделник.


space Архиви - Plasma Science lab center\nКосмическата технология, която сега се разработва, ще позволи на човечеството да бъде член на космическата общност.\nХората са фокусирани върху физическия аспект на живота и сега започват да разбират и възприемат плазматичната наука, която обяснява плазмената енергийна система на Вселената, нашето Слънце, нашата Земя, нашите тела и всеки атом, плюс всеки протон , неутрон и електрон.\nИ така, виждате – няма НЕЩО, което няма плазмено поле И НЯМА НЕЩО, което не е в плазмено поле.\nМисията на Института за космически технологии е да даде възможност на хората да създадат условия за спокойно оцеляване дълбоко в Космоса, навсякъде във Вселената.\nИнститутът по космически технологии осигурява образование и практическо обучение за манипулиране на магнитно-гравитационни полета (Magravs) и използване на плазмени технологии. Тези полета и плазма се използват в Космоса за пътуване чрез позитивно позициониране, създаване на нови материали (включително храна и вода), генериране на енергия и ползи за здравето.\nПризнава се, че международното сътрудничество и мирът са предпоставка за пътуването на човечеството дълбоко в Космоса. Г-н Кеше активно работи за събиране на религиозни лидери, политици и хора от всички цветове и националности, за да се съгласят с мира. Мирният договор за фондация Кеше трябва да бъде подписан от тези, които желаят да преподават или да се свързват с Института за космически технологии.


Назад | Начало История на медицината Болшевиките и сексуалната революция\nОт 1917г. до 1925г.\nБолшевиките в Русия след 1917 г. искат да променят света и да го устроят така, както са го „предвидили научно“ Карл Маркс и Фридрих Енгелс. Те опитват да изградят един напълно нов свят, скъсал със старото – без частна собственост, без експлоатация, без семейства и с безгранична свобода. Затова успоредно с Великата октомврийска социалистическа... върви и сексуална революция.\nОт 1917 г. до средата на 20-те тя бушува с пълна сила. След това, поради съпротивата на видни партийни деятели и с утвърждаването на властта на другаря Сталин, с общи усилия спират порива към сексуалната освободеност. Темата станава идеологически неудобна, почти до разпадането на СССР.\nНовата власт, начело с Ленин, пропагандира освобождаването на трудещите се, включително и тази на жените и децата, според формулировката на Маркс. Така трябва да се формира новият човек - „хомус совиетикус“. В кореспонденция между Вожда на революцията и Троцки Ленин пише, че трябва да се борят срещу всякакъв вид експлоатация, включително и сексуалната. Троцки отговаря, че в любовта не трябва да има никакви ограничения, даже и за еднополовата. През 1918 година в Петербург и Москва се организират първите гейпаради.\nМаркс многократно повтаря в трудовете си, че семейството трябва да отпадне, защото неговата единствена задача е запазването на частната печалба, която се наследява. Така се поощрява експлоатацията на децата от техните родители, а на жените, според Маркс, в капиталистическото общество се гледа само като на средство за производство. Тези "недъзи", според него, могат да се оправят с въвеждането на общност на жените, а възпитанието на децата също трябва да бъде извършвана извън семействата, за да не попадат под въздействието на неправилна идеология.\nБолшивиките решават на практика да претворят неговите теории. Наред с лозунгите срещу войната и монархията издигнат и този:\nЦърковният брак е забранен, а свободното съжителство става масово. Според някои партийни активисти, включително и такива на високо ниво, като Александра Колонтай, жените трябва да се освободят от „кухненското робство“. Те и мъжете, имат еднакво пълното право да сменят партньорите си. Тегобите от мъжа, отглеждането на децата и грижите за дома не трябва да мъчат жените. Малчуганите, според теориите на Маркс, се предвижда да минат на обществено отглеждане.\nКолонтай има и личен опит в търсенето на такъв вид свобода. Живяла дълго на Запад, тя приема идеите на Клара Цеткин, които също са достатъчно феминистки и радикални. Александра е първата жена-комисар в новото съветско правителство. На нея се приписва сравнението на секса с чаша вода: "Нуждата е една и съща (физиологична), следователно всеки има право да си поиска от всеки, за да я удовлетвори". Затова се появяват множество плакати и лозунги, свързани с половия въпрос. В тях се дават напътствия: "Комсомолката не трябва да отказва покана за среща, нито пък такава за удовлетворяване на половите желания на свой другар. Всеки комсомолец може и е длъжен да задоволява нагона си". В някои области се издават декрети за "национализацията" или "разпределението" на жените. Появяват се и първите сексуални комуни – общности, в които свободно могат да се избират партньорите.\nОтпадат забраната на абортите и на хомосексуализма, строго забранен по царско време. Нудизмът привлича все повече привърженици, а плажовете за тях се появяват в много руски градове, включително и в столицата. Близо до храма „Христос Спасител“ на Москва-река се открива голям нудистки плаж. Радикални привърженици на това движение препоръчвали носенето на оскъдно облекло или появата на публични места, въобще без дрехи. Нравите в големите градове се променили, макар че в провинцията агитаторите на нудизма и свободната любов, рискували да понесат не само подигравки, но и здрав пердах.\nВ училищата пък се въвежда сексуално обучение за всички от 12-годишна възраст. Проблемът с липсата на преподаватели по специалността е компенсиран с поканата на чужди специалисти.\nЗа заличаване на половите различия се сменя и официалното обръщение. Старото госпожа, госпожица и господин се заменя с политкоректната дума другарю (товарищ), която на руски език е само в мъжки род. По това време на Запад подобни действия е невъзможно да се случат.\nПоследиците от бушуващата сексуална революция не се харесват на управляващата върхушка. Близо четвърт от родените през 20-те години деца в Москва са извънбрачни. Увеличава се разпространението на венерическите болести, а нудисти се разхождат свободно в големите градове, включително и с градския транспорт. За това свидетелстват мнозина съвременнници, включително и писателят Михаил Булгаков.\nСъветската власт бързо променя отношенията си към сексуалната революция\nПсихиатарът Арон Салкинд пише в средата на 20-те години, че любовта трябва да бъде моногамна, добавяйки 12 сексуални заповеди за революционния пролетариат. Ленин също надушва елемент на буржуазност в т. нар. "нов сексуален живот".\nС утвърждаването на властта на Сталин започва своеобразна контрареволюция. До средата на 30-те години на ХХ век в Съветския съюз е криминализиран хомосексуализмът, отново са забранени абортите, сурови наказания се въвеждат за притежанието и разпространението на порнографска литература. Сексът става тема табу и за нея не се пише и говори официално до разпадането на СССР.\nКоментари към Болшевиките и сексуалната революция\nна 07 April 2020 в 19:09\nКоментирайте "Болшевиките и сексуалната революция"\nпреди 1884 дни, 2 часа и 12 мин.\nпреди 2268 дни, 5 часа и 40 мин.


Джон Кларънс Уудс продавал въжетата, на които бесел високопоставените нацисти\nКанзас, САЩ 11 Ян. 2020, 03:20 31831 прочита 5 коментара Автор: БЛИЦ\nПрофесията на палача е презряна от повечето хора, но от друга страна неси осезаем доход. Палачът, изпълняващ решенията на Нюрнбергския трибунал, може изобщо да не получава заплата. Гражданинът на САЩ продаваше въжета, на които бяха обесени нацистките лидери и високопоставени японци.\nПрисъдите на нацистките престъпници, осъдени на Нюрнбергския процес, доброволно са били изпълнени от главния сержант и палач на Трета армия на САЩ Джон Кларънс Уудс. Палач е необходима работа, но за любител. Традиционно се плаща добре, но дори и в спазващо закона общество си оставапрезрян.\nВ началото Уудс бил обявен за негоден за военна служба заради "психопатична малоценност", но през август 1943 г., забравили за болестта му, в крайна сметка вървяла война. След успешното дебаркиране на американците, канадците и британците в Нормандия, ръководството на съюзниците разкрило необходимостта да наказва дезертьорите. За тежки престъпления се предвиждало смъртно наказание.\nДжони Уудс се позовал на опита си, който не могли нито да потвърдят, нито да отрекат, и го инструктирали да прекрати безполезния живот на основните нацистки престъпници.\nПримката около шията на Рибентроп, Кейтел, Розенберг, Калтенбрунер и други лидери на фашистка Германия, както и японските военнопрестъпници: Кенджи Дойхара, Сейширо Итагаки, Хайтаро Кимура била вързана от неизвестния досега Джони Уудс.\nКогато парчетата въже нормално се свършили, той продължавал да продава „мощи", а именно обикновени парчета канап. Имало предостатъчно хора, готови да платят за инструмента за изтребление на „арийците“ и последните самураи.\nДокато е служил в 7-ма инженерна бригада на атола Ениветок, Маршаловите острови, 21 юли 1950 г. Уудс случайно загинал от токов удар при опит да поправи осветителна система. Най-известният палач на ХХ век е погребан в градското гробище в Торонто, Канзас.


България, Еразъм+ 2020 - 2022\nНашето партньорство по програма Еразъм + KA229 се състои от 6 училища от шест европейски държави (Испания, Република Северна Македония, Португалия, България, Полша и Литва), свързани в амбициозен проект, чиято основна цел е да развие дигитална компетентност в учениците и усъвършенстване използването на информационните и комуникационните технологии за образование (TICE).\nПрез последните десетилетия нашето общество претърпя значителни промени, които изискват различни реакции при формирането на бъдещите граждани. Училищата трябва да подготвят своите ученици да се изправят пред все по-сложното общество и все по-взискателния пазар на труда, характеризиращ се с международна конкуренция. В рамките на европейската референтна рамка („Стратегии на Европа 2020“) е постигнат консенсус относно целите на европейските образователни системи: нашите ученици трябва да постигнат в края на своето задължително образование основни умения, за да се развиват ефективно в променящото се общество и да участват активно и демократично в изграждането на своето бъдеще; това са ключовите компетентности. Дигиталната компетентност е една от осемте компетентности и представлява съществен елемент от училищното развитие. Ако днес повечето ученици имат достъп до компютри, смартфони, таблети, видео игри, интернет, социални мрежи и др., то от съществено значение е училището да играе образователна роля. В училище учениците трябва да научат правилното използване на ИКТ под ръководството на компетентен учител. По тези причини включването на ИКТ в училище е от голямо значение и се превръща в средство за представяне, за работа и усвояване на образователното съдържание.\nТози проект има за цел да работи по различните учебни предмети чрез подходящо използване на ИКТ, като запознава учениците както с дигиталната грамотност, така и с развитието на критично отношение, което им позволява да оценят огромната информация, която се разпространява на мрежите. Ще започнем с въвеждането от детската градина, изчислителното мислене (РОБОТИКА) като въведение в дигиталната компетентност и в същото време ще предложим дигитални ресурси за работа по различните съдържания на учебните предмети (роден език, математика, науки, чужд език, художествен , ...), които ще бъдат показани на учениците с напредването на проекта.\nПрез първата година всички партньори ще осъществят голяма обща дейност за прилагане на цялото дигитално обучение: „Фирма в моето училище“. Тази дейност има за цел да разпространи предприемаческата култура сред децата, да събуди предприемаческия дух. Създаването на логото на компанията, устава, създаването на електронен имейл като комуникационен инструмент между различните кооперативи на учениците на партньорството, рекламата, етикетирането, счетоводството ще бъдат разработени с дигитални инструменти, научени от учениците. Продуктите, произведени от учениците (с рециклируеми материали, без пластмаси, ..), ще се продават на местния пазар или в училище. Парите, получени от продажбата, ще бъдат дарени на неправителствената организация „АФТ Буркина”.\nДругата основна цел на нашия проект е да допринесе сред учениците за по-доброто използване на ИКТ. Често учениците са изложени на неподходящи интернет сайтове. Това ни кара да се чудим върху способността им да преценяват използването на дигиталните инструменти. Родителите и учителите трябва да играят роля в обучението на децата за ИКТ. Те ще предприемат необходимите мерки, за да могат да насочат децата добре в своя образователен път по отношение на ИКТ. През двете години на проекта ще установим основни стандарти за употреба и безопасност при използването на ИКТ и социалните мрежи. Ще разработим ръководство за деца, техните родители и учители, съдържащо стандартите за правилното използване на ИКТ. Освен това и с цел да информираме учениците и техните родители за рисковете от интернет, ние ще поканим група от полицията на всеки град да проведе конференции по тази тема. Друга голяма обща дейност ще бъде извършена от всички партньори през втората година, за да се приложи цялото обучение относно правилното използване на ИКТ: „Фестивал на късометражните филми“. Заключителната част на фестивала на късометражните филми, направени от ученици и родители със смартфони с помощта на различни мобилни приложения и под темата „Опазване на околната среда“. Това събитие ще бъде организирано в Испания в края на 2-ра година по повод закриването на проекта. Необходимо е също така да се вземе предвид интеграцията на учениците с образователни потребности. Използването на цифрови технологии дава възможност на учениците с увреждания в обучението да придобият по-голяма самостоятелност и да преодолеят трудностите при усвояването или автоматизирането на обучението.\nРазработване на дигитални умения у учениците и усършенстване използването на новите технологии в обучението;\nДаване на възможност на децата да придобият критично отношение, което им позволява да оценяват информацията, циркулираща в мрежите;\nРазработване на използването на ИКТ в базовите учебни предмети в обучението;\nБезопасно използване на ИКТ и социалните мрежи;\nПриобщаване родителите към предимствата и опасностите от екраните;\nПозволява на учениците със специални образователни потребности да използват дигитални инструменти за преодоляване на трудностите при придобиването учене;\nПробуждане на предприемаческия дух, за да се популяризират поведение и желание за сътрудничество чрез проект „Фирма в моето училище“\nИзползване на различни мобилни приложения за производството на „късометражни филми“\nИзработване на обяснителни файлове за родители и ученици, съдържащи стандарти и съвети за безопасност в '' използване на ИКТ\nСъздаване на файлове, съдържащи дигиталните ресурси за работа по различните учебни предмети по време на проекта\nРеализация на файл, съдържащ подходящи ресурси за ученици със специални образователни потребности\nРеализация на файл съдържащ „математическо мислене“, адаптиран за децата от детската градина и началните училища\nСъздаване на портал за ресурси, информация и обмен, предназначен да улесни преподаването и обучението, предназначен за учители, родители и ученици\nСъздаване и управление на училищна кооперация от най- големите ученици от всяко училище\nСъздаване на обяснителен файл на проекта „Фирма в моето училище“ чрез обяснение на дигиталните инструменти, използвани за създаване на логото на компанията, устав, електронна поща, реклама, счетоводство,…\nРеализация на „Фестивала на късометражните филми”\nРеализация на файл за „Фестивала на късометражните филми “, обясняващи използваните дигиталните ресурси\nСъздаване на файл, съдържащ ресурсите, които улесняват достъпа до комуникация и информация за учители, родители и ученици\nСъздаване на лого и „Уебсайт на проекта - създаване на блог във всяко училище\nПубликуване на проекта в платформата eTwinning\nСъздаване на проект eTwinning, създаден заедно с проекта Еразъм + : „Дигитална компетентност и устойчивото развитие”\nУсвояване на критично отношение, което позволява на учениците да оценят информацията, която циркулира в мрежите и която им позволява да използват добре ИКТ\nПовишаване на мотивацията и академичната ефективност на учениците.\nРазвиване и усъвършенстване на знанията, придобити в областта на дигиталната компетентност на всички участници в проекта (учители, ученици и родители).\nФирма в моето училище\nСъвместна дигитална история\nДейности с ученици\nИнформационен кът "Еразъм"+\nОбучение на семейства\nТема „Смайване ООД“. Изображенията в темата са от loops7. Предоставено от Blogger.


Празнуват: Лазар, Лазаринка\nНа Връбница, когато Христос тържествено влязъл в Йерусалим и научил, че приятелят му Лазар е тежко болен, веднага се отправил към дома му. Но там намерил само оплакващите близки. Лазар вече бил погребан. Сестрите му Марта и Мария упрекнали Божия син. "Господи, ако беше ти тук, нямаше да умре брат ми. – Рекла Марта и продължила: – Но и сега знам, че ако поискаш от Бог, ще ти го даде." (Евангелие от Йоана, 11:21–22)\nМоже би точно затова е трябвало да умре Лазар – за да се види чрез него от всички силата на Исус. Когато отишъл на гроба на приятеля си, той изрекъл три пъти: "Лазаре, излез." И Лазар веднага излязъл, завит с платно на ръцете и нозете и с кърпа на лицето. "Жив е!", извикали всички и ако до този момент някой не вярвал в божествената сила на Христос, вече не останали никакви съмнения. Увенчан с огромна слава, той отново се запътил към Йерусалим. А възкресеният Лазар живял още тридесет години в пост и въздържание и бил провъзгласен за първи епископ на гр. Китион, Кипър.\nЛазар заповядва на горите и шумаците. С брадва сече дървета и прави ниви за оране, отвоюва пространства за човека от хаотичния, неподреден и чужд свят, като по този начин формира реда и поставя граница между световете. Самият Лазар е олицетворение на границата на земния и отвъдния свят. Своеобразно подреждане в социален план са и лазарските обичаи. Лазаровден е празник на нивите, пасбищата и горите, но и празник на момичетата, които, след като лазаруват, придобиват нов социален статус. Могат да се момеят публично, обществено признато, да се носят, така че да ги харесват ергените, да имат любим, да се омъжват. Нарича се Лазар, Лазарница, Лазарова събота. Характерен е с три обредни ритуала – лазаруване, избиране на кумица и боенек. И трите са свързани с прехода към моминство, с любовта и задомяването.\nПразникът е с подвижна дата – последната събота преди Страстната неделя.\nПодевките (момичета на 13–14 години) се подготвят за лазаруване от Среднопостница (средата на великденския пост) или от Свети четиридесет мъченици (9 март) – разучават лазарски песни и игри, избират си водачка.\nДевойките лазарки, пременени и накичени с венци и цветя, тръгват по групи от дома на водачката и обикалят къщите. Обикалянето става от обяд на Лазарица до обяд на Връбница. Понякога лазарките обличат невестини дрехи, защото невестите са "най берекетлии". Когато влязат в дома, пеят песни за всеки член от семейството, започвайки от най-стария. Песните на лазарките са за синове, внуци, малки деца, смели юнаци, прекрасни девойки и още по-прекрасна любов, за сила и юначество, за хубост, късмет и богатство – на всеки според положението му в семейството и професията.\nЛазарките се чакат с радост. Къща, в която са влезли лазарки, е честита през цялата година. Подаряват им се бели яйца (символ на нов живот и ново раждане), брашно, мас. На места лазарките изпълняват и песни за дъжд от обичая "пеперуда", което е свързано със стопанския сезонен обрат.\nВ Източна България се появяват повече "роли" в лазаруването – "лазарова булка" и "боенек". Боенекът е артистична девойка в мъжки дрехи, с тояга или брадва в ръка. Момичето булка е по-малко и задължително трябва да е бащино и майчино (тоест да има живи родители).\nРитуалният танц на лазарките се нарича "боенек" – буйно несключено хоро, чиято основна идея е женитбата и се свързва в християнско време с образа на възкръсналия Лазар. Докато играят на двора, лазарките подскачат високо – да растат високи посевите, да се плодят домашните животни.\nИзвършва се обредно обхождане на ниви и ливади – отново с идеята за здраве и плодородие. На този ден ливадите се чистят от камъни, съчки и изсъхнала шума.\nВ Североизточна България се прави Лазарска задушница, което е свързано с вярата, че на Връбница (Цветница) "разпускат умрелите". В петък преди празника жените варят жито и приготвят обредни хлябове без мазнина – един голям и няколко малки в зависимост от броя на починалите. Гробовете се преливат вечерта срещу Лазарица, тогава се разчупва и голямата пита. Малките питки се раздават в събота сутринта.\nОчите му – звездици,\nлицето му – трендафил.\n– Стани, стани, детенце,\nкак играят и пеят –\nтука ни са казали,\nВ една къща два пъти не бива да се лазарува.\nВ къща, в която има болен или скорошна смърт, не се лазарува.\nОт Лазаровден до Томина неделя не се прави помен на починал.\nПо ситото, в което стопанката дарява лазарките с брашно, се гадае за плодородието през годината. Ситото се търкулва и начинът, по който пада, предсказва добра или лоша година. Добре е, ако се похлупи, тоест дъното му да остане отгоре.


Тедо Кабакчиев поведе в международната надпревара SIX DAYS CRAZY JOB 2019 | Габрово | stovesti.info\nГабровският топ пилот поведе в индивидуалното класиране на най-високия клас „Профи“ след Пролог-а в Енина, с който стартира шестдневното състезание, организирано от мотоклуб Crazy Job със съдействието на Община Казанлък.\nOрганизаторите бяха подготвили предизвикателно 15 километрово трасе от долината до билото на планината, в което имаше всичко: диви пътеки, много дървета, спускания, изкачвания и камъни в изобилие. Тедо преодоля дистанцията за 27:14.1 минути. С 1:45.4 минути изоставане втори завърши австриецът Джоузеф Фали (Husqvarna), следван от сънародника си Томас Бодер (Beta), който беше с 1:55.5 минути по-бавен от българския шампион.\nУспешно стартира надпреварата и за Габриела Мартинова (КТМ). Състезателката на габровския „Extreme Racing“ беше най-бърза в пролога при дамите с време 43:15.0 минути. С четири минути по-бавна беше Лени Биндер (КТМ, Румъния), а с цели 13 третата - Сабрина Брей (Husqvarna, Германия). В клас „Експерт“ Габриел Тотев (Extreme Racing , КТМ) даде 26-то време в пролога от 54-ма застанали на старта, а в клас „Стандарт“ Десислав Василев (Extreme Racing, КТМ) е пети във временното подреждане. Общо 120 пилоти участват в 12-то издание на SIX DAYS CRAZY JOB 2019. Сред тях са състезатели от България, Австрия, Великобритания, Испания, Португалия, Германия и Румъния. На старт в България за поредна година са и организаторите на световно известното Ерзбергродео, начело с идеолога му Карл Катох (КТМ, Австрия), които обожават състезанието из живописните терени на Стара планина. В програмата предстоят четири дни с навигация между 80 и 100 километра за различните класове. SIX DAYS CRAZY JOB 2019 ще завърши в петък.


Кейки паста (цитокининова паста)- 1 грам – Вселена Орхидея\nКейки пастата съдържа цитокининов хормон, който спомага за деленето на клетките. Това от своя страна води до образуване на нови издънки на орхидеи – орхидеи бебета (кейки).\nАко искате да имате нова орхидея – следвайте инструкциите за приложение на листовката и/или в статията “Как да накараме орхидеята да се клонира? | Възпроизвеждане на орхидеи“\nНетно тегло – 1 гр. Достатъчен за покриването на 15-20 спящи пъпки.\nДа се използва по предназначение и да се спазват инструкциите за употреба.\nКод: 880 Категории: други продукти за орхидеи, кейки паста, продукти за орхидеи в продажба и промоции\nНапишете първия отзив за „Кейки паста (цитокининова паста)- 1 грам“ Отказ


За да разберем на помощ идва именно астрологията\nСофия, България 28 Септ. 2021, 08:04 2718 прочита 0 коментара Автор: Вероника Мартинова\nЗа една пълноценна връзка е най-важна верността. В наши дни обаче моногамията е все по-рядко срещана.\nНа помощ идва астрологията, която ще ни покаже коя е най-изневеряващата зодия и какво би подтикнало към изневяра всеки един зодиакален знак, предава "Дарик".\nУмеят да флиртуват и са много страстни, затова често създават погрешни впечатления. Те толкова добре знаят как да изразяват чувствата си пред партньора си, че изневярата им (ако бъде разкрита) идва като гръм от ясно небе.\nТе са невероятни любовници и уважават личното пространство. Ако обаче се почувстват несигурни, ще потърсят сигурността при някой от противоположния пол, на когото имат доверие, например най-добрия им приятел от противоположния пол.\nВеднъж влюбят ли се, близнаците се посвещават напълно на връзката си. За тях обаче комуникацията е изключително важна, затова изневярата им би се дължала на липса на искреност и откритост от страна на партньора.\nЗа тях не е типично да изневеряват. Раците се стремят да изградят дълбока и сериозна връзка с партньора си. Ако обаче се почувстват отблъснати или неразбрани, веднага биха потърсили емоционална близост другаде.\nЛъвовете са много независими и енергични, а в леглото са ненадминати любовници. Не се затрудняват да сложат граница между любовта и страстта, затова им е лесно да изневерят, без да чувстват вина после.\nРазчитат не на думи, а на действия. Имат постоянна нужда да се чувстват желани. Въпреки че девите обикновено са моногамни, те могат да се отклонят от правия път, ако се почувстват несигурни и недооценени.\nТе са готови на всякакви компромиси в името на връзката им. Но ако твърде много време не получават нищо в замяна, биха нарушили обета си. А везните са толкова чаровни, че това никак няма да им е трудно.\nТе копнеят за сигурност и искрени дълбоки чувства. Ако не са удовлетворени от връзката си, биха изневерили с човек, с когото вече са създали дълбоки отношения, например добър приятел или бившо гадже.\nТе са смели експериментатори. Много стрелци трупат богат списък от любовни партньори, преди да решат да създадат сериозна връзка. Но веднъж решат ли да улегнат, те стават верни и безкомпромисни.\nТе биха предпочели да останат сами, отколкото да са в непълноценна връзка. Биха изневерили само ако партньорът им вече ги е предал и искат да „отмъстят“ или да се почувстват по-добре.\nТе са изключително разумни и уважават личното пространство. Ако партньорът им ги предаде или злоупотреби със свободата си, той би отвърнал със същото.\nТе обичат силно и дават всичко от себе си в леглото. Биха изневерили, ако партньорът им спре да ги оценява и не отвръща на жестовете им със същата страст, която рибите притежават в големи количества.\nкак ще ти изневери\nизневяра според зодията\n4:40 | 17.10.2021 90936\n1:00 | 17.10.2021 76064\n11:10 | 17.10.2021 64303\n10:43 | 17.10.2021 56721\n15:50 | 17.10.2021 43545


Категория: Други Производител: Armageddon Sports\nСваляш килограми, докато се забавляваш: Въртенето на подобен тип обръч може да изгори до 400 калории за един час. Обръчът е по-различен от обикновените обръчи за въртене. Този обръч HULA HOOP е с тегло от 1200гр и с диаметър 100см.\nТренировките и упражненията с него са много по-натоварващи и интензивни.\nОбръчът се състои от 8 части, които се съединяват и сглобяват за секунди и адски лесно.\nСваляш килограми, докато се забавляваш: Въртенето на подобен тип обръч може да изгори до 400 калории за един час. Обръчът е по-различен от обикновените обръчи за въртене. Този обръч HULA HOOP е с тегло от 1200гр и с диаметър 100см. Тренировките и упражненията с него са много по-натоварващи и интензивни.Обръчът се състои от 8 части, които се съединяват и сглобяват за секунди и адски лесно.\n() 39.99 BGN Други In Stock N/A


Thread: Странично стъкло\n14-06-2020, 21:22 #1\nОт една седмица ми излиза съобщение за грешка на дясното стъкло. То си работи, но си прекъсва на определени места. Какъв може да е проблема?\nДясната седалка също ми прави проблем. Като се седне на нея не отбелязва, че трябва да се сложи колан? Какво да проверя?\nTI кожения салон от изкуствена или естествена кожа е? Благодаря!\n14-06-2020, 21:41 #2\n1.Не чакай да падне прозореца.Отвори, виж какво е за ремонт, затвори, поръчай части и ремонтрай.\nОбикновено за ремонт е жилото, пластмасовия държач на прозореца и пластмасовата ролка върху която се навива жилото, когато се смъква прозореца.\nАз поне това бих поръчал и сменил. В нета има цял механизъм такъв сглобен за около 40-60 лв.\n2. В средата където се сяда и се облягаш казват, че е естествена кожа в останалата част изкуствена.\nОт 2010г. или началото на 2011 в средата са алкантара, отстрани кожа.\n14-06-2020, 22:04 #3\nПроблема с прекъсването на стъклото само при вдигане ли е или и при сваляне?\n14-06-2020, 22:07 #4\nСензора за прищипване ти прави проблеми и затова спира стъклото на кратки интервали. Намира се в уплътнението на прозореца. Най-вероятно не е самият сензор, а някоя връзка, дали буксата на сензора или на вратата. При мен също излиза тази грешка, но само когато е студено и после сама изчезва. Свалях кората да видя дали няма проблеми и всичко беше наред. Напръсках и прегледах всяка букса внимателно и пак продължи да го прави. На диагностика дава високо съпротивление, все едно има нещо прищипано. Някой ден като почне пак да прави магарии и ми дойде музата ще прегледам пак къде е проблема.\n14-06-2020, 22:23 #5\nТова е жичката, която може би ти прави проблем, сензорс за защипване, за който колегата говори по-горе.\n14-06-2020, 22:28 #6\nВ случай, че не се касае за лош контакт по веригата на сензора, той би могъл да се замени с еквивалентно съпротивление. За целта трябва да се премери съпротивлението на сензора от другата врата. Така стъклото ше работи, просто няма да се връща при защипване.\n14-06-2020, 22:53 #7\nСпоред МЕС съпротивлението трябва да е 3 ома и нещо си най-много, в противен случай вади грешката.\n14-06-2020, 23:48 #8\nНе само казват, а наистина е изкуствена. Относно по-късните, тези с алкантарата и червения кант са опция, не е задължително да е с тях.\n15-06-2020, 16:11 #9\nДобре, благодаря ви много за стъклото! Ще го проверя тези дни, а за седалката никой не каза нищо защо не подава сигнал като се седне на нея?\n15-06-2020, 16:20 #10\nАко си сигурен, че не си спрял алармата за колана, то вероятно проблемът е в кантара на седалката или в ел. връзките до него.\n16-06-2020, 11:27 #11\nОпция за изключване от менюто ли има или да съм го прекъснал като съм прекъснал някоя жица? Как мога да проверя кантара?


(GMT+08:00) 2007-06-07 10:20:46\nАгнешка супа с парченца хляб – традиционно ястие от Сиан\nСиан е един от градовете с най-голямо значение за историята и културата на Китай. Той е служил като древна столица и именно тук се намира едно от чудесата на света – Гробницата на императора-обединител Цин Шъхуан. Освен това, градът е известен с многобройните си исторически и културни реликви, с мястото си в по-новата история, както и с голямо присъствие на китайски мюсюлмани, т.нар. националност Хуей.\nПрез дългата, над 2000 годишна история на Сиан, повлияна впоследствие от присъствието на представители на Хуей, са създадени редица ястия, типични за района и които са задължително да се пробват. Те принадлежат на кухнята на Шаанси, известна и като кухня Цин. Сред тях са агнешката супа, пълнени с различен пълнеж тестени изделия – варени, пържени или на пара, китайски спагети, шишчета. В града има специална открита улица само за местни специалитети, както, разбира се, има и многобройни ресторанти. Като цяло, ястията в града, освен с хубавия си вкус, са известни и с големите си порции и ниските цени.\nСега ще ви разкажа за едно от тях – "Янжоу паомоу" или агнешка супа с парченца хляб. На китайски "янжоу" означава 'агнешко месо', а "моу" – вид арабски хляб без мая; "пао" тук означава глагола 'накисвам, натапям'. Въпреки че наглед това ястие звучи много обикновено, но неговото приготвяне и особено, ядене, се е превърнало в цял ритуал за жителите на града.\nАгнешката супа в Сиан може с право да се нарече част от културата на града. Много малко хора посещават града, без да я опитат. Навсякъде се чувства нейното ухание, а и вкусът и не оставя хората равнодушни. Тя може да се намери, както в по-скъпите ресторанти, така и на улични сергии. Наличието и в менюто на ресторанта означава постоянен приток на клиенти.\nТази супа е много популярна през зимата, когато действа много сгряващо, но това съвсем не означава, че не се яде през лятото. Тук винаги може да се видят хора, които я консумират.\nВсъщност, какво е толкова особеното на тази супа? Отначало, в голям казан се слагат агнешки или телешки кости, които се оставят да врят дълги часове, докато бульонът придобие млечнобял цвят и се сгъсти. Месото се отделя от костите и почти се разварява. След това се добавят различни подправки (по-долу ще ви дам примерна рецепта – б.а.). При сервиране, на клиентите се дава една твърда пшеничена питка, която е нарязана на малки парченца или пък клиентите сами я накъсват на дребно. Тези парченца се изпращат обратно в кухнята, където се слагат на дъното на купа, върху които готвачът добавя нарязани на сламки зеленчуци, зелен лук, спагети и подправки. Отгоре се залива с врящия силен агнешки бульон, заедно с парчета месо. Твърдият хляб поема част от бульона и става мек и сочен. Цялото ястие е много вкусно.\nМного жители на Сиан предпочитат сами да разчупят твърдата питка на малки парченца, макар това да им отнеме няколко минути. Но едновременно с това, те разговарят със своите сътрапезници, което и обяснява популярността на ястието.\nЕто и рецептата за Янжоу паомоу:\nНеобходими продукти: начупени на средни парчета агнешки, овчи или телешки кости (в количество по желание – за тази рецепта е добре около 2-3 кг.), 2 средни глави лук, 6 скилидки чесън, 1 малка люта чушка, 1 с.л. джинджифил, 250 гр. спагети, 2 ? с.л. сол, 1 ч.л. пипер, 1 ч.л. канела, 250 гр. нарязано на ситно прясно агнешко месо, 1 ч.ч. нарязан на дребно зелен лук, 1 ч.ч. нарязан наситно магданоз (по желание), 4 ч.ч. твърди хлебни кубчета или сухари\nНачин на приготвяне: сложете костите, нарязаните на ситно лук, чесън, люта чушка и джинджифил в голяма тенджера, залейте костите с вода, която да ги покрие около 5 см отгоре, и сложете да заври. След като заври, намалете огъня и оставете за около 4 часа, като добавяте вода, ако е необходимо.\nВ това време, сварете спагетите според указанията на опаковката, изплакнете ги със студена вода и ги оставете настрани.\nСлед като бульона се свари, отцедете го, като махнете костите и зеленчуците. Сложете го пак на огъня, като добавите вода, ако е нужно, за да се получат около 8 чаши бульон. Добавете и сол, черен пипер и канела и оставете бульона да заври, след което го оставете на среден огън за 5 минути.\nРазпределете спагетите и останалите подправки в 8 големи супени купи, залейте ги с бульон и добавете кубчетата хляб. Сервирайте горещо. (Тея)


Евангелски вестник - Конференция в Чикаго събра 70 000 християнски лидери от цял свят\nначало > Протестантство > Конференция в Чикаго събра 70 000 християнски лидери от цял свят\nГлобална лидерска конференция се проведе от 9 до 10 август т.г. в залата на църква Willow Creek в Чикаго, Илинойс, САЩ. Срещата беше предавана чрез сателит по Интернет. Повече от 70 000 християнски лидери от цял свят присъстваха на събитието.\nЕдин от тях, президентът на мисионерската организация HCJB Global Уейн Педерсън, сподели, че сред основните послания на главния говорител и пастора на църква Willow Creek Бил Хайбълс е било лидерството сред отхвърляне. „Бил Хайбълс говори за притчата за сеяча – обяснява Педерсън. – Три от четирите вида почва, в които семето беше посято, го отхвърлиха. Само една от четирите почви беше плодородна. Така че, щом 75% от семето на Евангелието бива отхвърлено, то ние трябва да засяваме повече.”\nНа конференцията п-р Хайбълс също така е разказал за метода, който му е донесъл успех в стратегическото планиране. „Той го нарече „шест на шест”, обяснявайки, че този метод дава възможност на служителите да си поставят реални цели – каза още Педерсън. – За да приложи този метод, лидерът просто трябва да си отговори на въпроса: „С кои шест неща искам да допринеса за църквата през следващите шест месеца?”\nОсвен Бил Хайбълс на Глобалната лидерската конференция присъстваха още: бившият държавен секретар на САЩ Кондолиза Райс, авторът на бестселъри и бизнес анализатор Джим Колинс, основателят и главен пастор на църква LifeChurch.tv Крейг Грошел и др.


Монако срещу Шахтьор Донецк - прогноза (17 август 2021)\nМонако - Шахтьор Донецк\nМонако да бие@ 1.705/10Dafabet\nДвата отбора да отбележат@ 1.825/101xbet\nНад 2.5 гола@ 1.895/10Marathonbet\nЗапочват решителните плейофи за влизане в групите на Шампионската Лига. Един от тях е Монако – Шахтьор Донецк. Първият мач помежду им е във вторник от 22:00. Има го за залагане в Бет365, а сега следва нашият разбор с прогноза за двубоя.\nМонако има възможност да стигне до групите, където за последно участва преди три години. Сега елиминира вече един противник, а това бе Спарта Прага. Победи го на два пъти - с 2:0 като гост и с 3:1 като домакин в реванша. Във Франция завърши на трето място миналия сезон, а новия не го започва по най-добрия начин. Без победа е след първите два кръга, в които направи 1:1 у дома срещу Нант и загуби в петък с 0:1 като гост на Лориен. Но за Нико Ковач и компания по-важно сега е да се доберат до груповата фаза на Шампионската Лига.\nШахтьор ще се опита за пети пореден сезон да стигне до групите на Шампионска Лига. При последното им издание ще се запомни с двете си победи срещу Реал Мадрид, които обаче не помогнаха на отбора да мине групата си. Сега Шахтьор също вече отстрани един противник на път към групите. Това бе белгийския Генк, който победи на два пъти с по 2:1. През миналия сезон Шахтьор остана втори в Украйна и отстъпи първото място на Динамо Киев. Именно заради това сега ще трябва да преминава през квалификациите. Новият сезон в местното първенство започна и до момента регистрира три победи и една загуба. Пет от шестте мача на отбора във всички турнири от новия сезон са били с над 2.5 гола.\nМонако показа прогрес през миналия сезон и се надява да се завърне в групите на Шампионска Лига. Среща обаче противник, който неизменно участваше в тях през последните четири години и се доказа като опасен отбор, способен винаги да поднесе изненада. В същото време при Ефбет могат да се прегледат събитията за залог в мача. Шахтьор отстъпи титлата си в Украйна през миналия сезон, но в Шампионската Лига отново направи някои впечатляващи мачове. Не би било изненада, ако и сега не загуби тази визита, но ние очакваме повече от Монако и затова се спираме на домакинска победа. Головете в мача е друга не по-лоша опция в тази среща.\nМонако - Шахтьор Донецк Сравнение\n10% Шахтьор Донецк\nFT Монако 31 - Сент Етиен\nFT Ница 22 - Монако\nFT Монако 10 - Щурм Грац\nFT Lviv 32 - Шахтьор Донецк\nТреньор: N. Kovač